
PROOEMIUM. 


Ijegibup  Academicis,  quae,  a tirone  me- 
dico, examinibus  rigorosis  superatis,  ex  vasto 
Scientiae  Medicae  campo,  quoddam  argu- 
mentum publici  juris  facere , quo  illi  facul- 
tas Medicinam  libere  exercendi  concedatur, 
exposcunt,  lubenter  obsequens,  dissertatio- 
nem de  morbo  Scropliuloso  conscripsi. 

Quamvis  egomet  novi,  quam  arduum 
sit,  hunc  morbum,  cui  multi  viri  Scientia 
profunda  et  experientia  longa  insudaverunt, 
ex  omni  parte  bene  tractare,  attamen  cum 
aliquid  scribere  debui , elegi  talem,  cuiprae- 
cipue  operam  navare  malui , propterea,  quod 
nullus  hodierno  aevo  tam  frequens  sit,  et 

tam  profundas  labes  infantibus,  in  cunabulis 
adhuc  versantibus,  imprimat  et  praeparet,  ut 

medicorum  praecipue  juniorum  attentionem 
nunquam  non  mereatur.  Quamobrem  ex  ope- 


ribus  clarissimorum  auctorum  observata  at- 

I 

que  experta  haurire,  in  unum  colligere,  iisque 
hasce  pagellas  ornare  studui. 

Qualecunque  nunc.  Lector  benevole! 
hocce  tractamen  sit,  tuae  indulgentiae  con- 
fideo,  ncn  iramemor  quid,  tironis  studiorum 
medicorum  vix  limina  transgressi,  humeri 
ferre  valeant. 


Dabam  Viennae  20.  Decembris  i 832. 


Denominatio  morbi  et  definitio. 

Morbus  s c r o p h n 1 o s u s s c r o p h u 1 o s i s ; 
Germanis  ©ci:op{)e(frattf|)ci,  @crop][)e(s 
fuc^t^  est  morbus  systematis  lynjphatici,  cujus  ef- 
fectus, et  morbi  quasi  flos  Scrophula  (aVo  Tov  (rapoCpa 
sus  foemina,  SJfutterfd^roein)  f quae  a Graecis  Xot- 
pctg  j (ofTTo  rov  x°^p<^C  sus  masculus  ba§  @df)Wetn) , 
nunc  ;^6XcoVflf  dim.  %£Acova;<(  (@d)Ubft6te) ; Italis 
s cr  o f o 1 a , Gallis  e c r o n e 11  e s,  le  mal  de  roij 
Angi  is  tlie  kings  evil  vocatur,  et  nihil  aliud  est, 
nisi  intumescentia  ac  induratio  glandularum  lyin- 
])baticarum  , morbus  Hipprocrati  jam  notus. 

Morbi  divisio. 

Attamen  non  omnis  glandularum  intumescen- 
tia nomen  scrophulae  meretur;  nam  glandulae  ex 
diversis  causis  dynamicis  atque  mechanicis  intume- 
scere possunt,  inde  divisio  scrophularum  in  veras 
Idiopathicas,  et  spurias  Sympathicas,  symptomati- 
cas orta. 

Verae  scrophulae  vocantur,  quae  ex  passione 
systematis  lymphatici  quasi  efflorescunt,  et  in  ne- 
xu intimo  cum  statu  morboso  illius  systematis  ver- 
santur, ita  ut  illo  crescente,  et  hae  increscunt, 
evanescunt  vero  hae,  illo  silente. 

Spuriae  vero,  fugaces,  .^agebtufen  nominan- 
tur , quae  qualicunque  alii  causae  systema  lympha- 

licum  adgredienii,  aut  dynamicae,  uti  variolis,  mor- 
billis , scarlatinae  ete» , aut  mechanicae , irritationi, 
pressioni  etc.  originem  debent. 

' Non  minoris  valoris  est  et  illa  distinctio  in 
protopathicas  et  deuteropathicas  scrophulas,  quae 
cum  symtomaticis  non  aequales  censendae,  quoniam 
illae  ex  symptomaticis  procedunt,  dummodo  scili- 
cet adfectio  symptomatica  longe  in  aliqua  systema- 
tis lymphatici  parte  saeviens,  tales  turbas  et  deva- 
stationes inducit,  ut  licet  illa  extra  systema  lympha- 
ticum existens  causa  cessaverit,  haec  idiopathicum 
characterem  induat. 

Morbus  scrophulosus  ^ experientia  teste,  a pa  * 
rentibus  ad  infantes  transit,  vel  infantes  illum  post 
nativitatem  adquirunt,  inde  divisio  in  haereditarium 
et  acquisitum. 

Praeterea  novimus,  morbum  scrophulosum , 
quamvis  ihfantum , homines  saepe  ah  aetate  infan- 
tili ad  provectiorem  usque  persequi,  unde  divisio 
in  morbum  scrophulosum  infantum  et  adultorum. 

Cum  scrOphulae  in  externa  corporis  suporficie 
in  lucem  prodeunt,  in  externas,  et  in  internas  di- 
viduntur, quoniam  in  internis  organismi  partibus  glan- 
dulae tument.  An  non  possent  commode  in  scro- 
phulas  dermalis,  scr.  membranarum  mucosarum; 
scr.  organorum  glandulosorum ; scr.  systematis  ossei ; 
et  in  scr.  systematis  nervosi  dividi  ? 

Porrocum  hic  morbus  cum  aliis^cachexiis  v.  g. 
syphilide  etc»  conjunctus  occurrit,  in  simplicem  et 
complicatum  dividitur. 

Ratione  vero'  durationis  morbi  in  recentem  et 
inveteratum. 

Endemice  quoque  inregioribus  magis  septen- 
trionalibus quam  meridionalibus  regnare  uti  inAn- 
glia  , Scotia , Suecia , Stiria,  Alpium  vallibus,  nec 
non  sporadice  occurrere,  nemini  ignotum  est. 

Tandem  in  benignum  et  malignum  dividere 
solent.  Benignus  est,  quem  nulla  inflammatio  con- 
comitatur. 


Hypoty  posis. 

Quamvis  morbus  scrophulosus  adeo  proteifor- 
men  referat  imaginem,  diagnosis  tamen  ejus  non 
tam  difficilis  est.  Cujus  morbi  duo  stadia  auctores 
assumere  consueverunt,  Diathesira  scrophulosam 
et  scrophulosini  manifestam. 

Infantes  diatliesi  scrophulosa  contaminati  di- 
stinguuntnr:  constitutione  corporis  tenera,  gracili  5 
vellaxa,  molli ; temperamento  aut  irritabili,  aut  phleg- 
matico 5 capite  justo  majore,  praesertim  occipite  cum 
temporibus  compressis,  grave,  quod  tenelli  erec- 
tum tenere  non  valeant,  sed  frequentur  ad  latus 
ponere  cogantur  5 Capillos  habent  flavicantes  5 facies 
eorum  mox  amoene  lubet  rubore  genarum  circum- 
scripto, mox  vero  pallet,  inflata  atque  turgida  adpa- 
ret  j oculos  in  orbita  profunde  retractos  cum  Iride 
coerulescente,  pupilla  multum  dilatata,  symptoma, 
quod  saepe  scrophulas  Mesenterii  prodit ; nasum 
praesertim  in  alis  tumidum,  cute  rubescente,  nitente ; 
labium  superius  quoque  tumidum,  symptoma  quod 

non  fallit,  pcriodiceque  hinc  inde  tumescit;  su> 
binde  et  labium  inferius  tumet  cum  maxilla  inferiori 
prominenti,  solito  latiore;  dentes  candidos;  lobu- 
lum auris  tumidulum;  Physiognomiam  exhibent  se- 
nilem , severam , cui  et  loquela  seria,  prudens  ac> 
. cedit.  — Collum  habent  vel  tenue  longum , vel 
breve  et  crassum  ; pectus  complanatum  angustum  ; 
scapulas  prominentes.  — Abdomen  tensum  tumi- 
dumque.  — Totam  cutem  teneram  diapbanam,  ita, 
ut  in  multis  locis  venarum  cursus  transpareat,  quae 
omnia  habitum  scrophulosum  constituunt. 

Corporis  evolutiones  mox  retardatae  mox  prae- 
cipitatae incedunt.  Dentitio  tardius  et  irreguraliter 
insequitur;  Candor  dentium  cito  evanescit,  facile 
nigrescunt  et  cariosi  evadunt;  ejusmodi  infantes  tar- 
dius loqui  incipiunt;  ossa  eorum  serius  robur  ad- 
quirunt;  articuli  j)lus  minus  tument;  extremitates 
praecipue  inferiores,  flaccidae  macilentae , debiles  ; 
hinc  gressus  difficilior,  tarde  sequitur;  functionum 
mentalium  e contra,  instinctus  sexualis  praematura 
evolutio,  inde  magna  in  onaniam  proclivitas.  — 
Et  molestiae  quaedam,  quae  nonnullos  infantum 
continuo  adfligunt,  attentionem  medici  merentur : 
Blepbaroptbalmiae,  epistaxis  frequens  ; coryza  ; tus- 
sis, catarrhosa  cbronica,  cum  excreatione  majoris 
quantitatis  muci ; Intertrigo  absque  causa  manife- 
sta; Impetigines  variae  formae ; Intuinescentiae  non- 
nullarum partium  ex  accumulatione  Lymphae;  oede- 
mata in  extremitatibus  ab  aliis  oedematibus  eo  di- 
stinguenda , quod  remoto  digito  prementi,  nullam 

foveolam  relinquant , et  quidem  frequenter  in  fa- 
cie et  scroto;  sensus  molesti  secundum  decursum 
vasorum  lymphaticorum  periodice  intercurrentes, 
cum  intumescentia  horum  vasorum  manifesta  saepe 
conjuncti,  serius  iterum  evanescente;  in  puellis 
fluit  ex  vagina  materies  quaedam  mucosa  acris,  spe- 
cies quaedam  fluoris  alhi , quae  miseras  ad  manu- 
stuprationem  seducit;  — Turbae  digestionis  va- 
riae, fere  semper  laborant  ejusmodi  infantes  dys- 
pepsia, acido  primar  um  viarum,  adpetitu  inaequali, 
saepe  adest  polyphagia  quasi  hulimus,  saepe  ano- 
rexia absque  causa,  cupido  magna  ad  panem,  ci- 
bos farinosos;  mucus  et  vermes  non  raro  canalem 
alimentarem  obruunt ; flatus  , inde  tensio  abdomi- 
nis, colica  flalulenta  atque  spasmi  pusillos  mole- 
stant; excretio  alvina  irregulariter  procedens,  modo 
fluida,  modo  sicca,  saepe  mucosa,  coloris  viridescen- 
tis,irao  nigrescentis,  admodum  foetens, rarissime  con- 
sistentiae  normalis,  cum  frustulis  nutrimentorum  in- 
digestorum intermixta;  urinae  nec  non  sudor  acidum 
liberum  redolentes.  Tandem  et  motus  febriles  in- 
fantes vexant,  characterem  catarrbosum  aemulantes, 
typi  irregularis  , cum  horripilationibus  plerumque 
fri  gore  manifesto  incipientes , et  subsequenti  calo- 
re periodice  adaucto  , subinde  exacerbationes  ce- 
lebrantes cum  subseqiientibus  longis  intermissioni- 
bus, subinde  vero  continuo  decurrentes,  atque  per 
aliquot  hebdomadas  durantes,  quibus  tussis  pitui- 
tosa, stertor,  digestionis  vitia,  generatio  muci,  acidi 
primarum  viarum  cum  abdomine  tumido  succedunt. 

Stadium  secundum : Scrofulosis  mdnifesta  phae- 
nomenis magis  sensibus  patentibus  insignitur,  quo- 
rum praecipua  sunt : Intumescentiae  glandularum  sic 
dictarum  conglobatarum,  adenophyniata  scro- 
phulosa  externa, vulgo  Scrophulae.  Adparent  hae 
praeprimis  in  colli  utroque  latere,  cujus  explora- 
tio ad  diagnosim  hujus  morbi  semper  instituenda 
est,  porro  in  nucha,  axillis,  inguinibus , uno  ver-, 
ho  in  omni  regione,  ubi  glandulae  majori  quanti- 
tate exstant.  Hae  intumescentiae  ab  initio  sunt  ma- 
gnitudinis pisi , molles,  elasticae,  mobiles,  indo- 
lentes,  cuti  concolores  j pedetentim  ad  magnitu- 
dinem nucum  juglandum  aut  ovorum  columbarum 
usque  increscunt , solidescunt , cum  partibus  ad- 
jacentibus concrescunt  et  inde  immobiles  fiunt. 
Multae  harum  inter  se  ita  conjunguntur,  ut  series 
tumorum  sistant,  scrophulae  concatenatae  dictae, 
quae  sua  praesentia  pro  variis  regionibus , ubi  se- 
dem figunt,  varias  molestias  efficiunt. Una  glandula  ea- 
que  sola  rarius  magnitudinem  insignem  adtingit,  sed 
inultae  simul.  Etiam  vasa  lymphatica  intumescunt, 
ita  ut  funis  aut  chordae  adinstar  tangantur.  Gha- 
racteristicum,  quo  vera  scrophula  ab  aliis  glandu- 
larum tumoribus  distingui  solet,  est  sensus  quidam 
elasticitatis , qui  digito  exploranti  percipitur.  Si 
igitur  intumescentiae  istae  durae  evaserint,  aut,  si- 
ne incommodis  per  aliquod  temporis  intervallum, 
imo  permultos  annos  indolentes  perstant,  aut,  cute 
rubescente,  dolent,  oritur  inflammatio  magnitudinem 
intumescentiae  promovens,  quae  in  suppurationem 

sed  imperfectam,  nuncpiam  in  abscessum  abit ; su- 
binde desorganisantur  et,  aut  in  scirrbura,  aut  in 
ossificationem  terminantur. 

Praeter  supra  memoratas  regiones,  in  quibus 
scrophulae  primo  adparent,  et  caeterae  partes  cutis 
externae  non  parcentur , imo  adsunt  exempla  scro- 
phularum  totum]  fere  corpus  obruentium,  ita  ut 
quantitas  illarum  plusquam  mille  conficiebat.  Etiam 
in  intimis  corporis  penetralibus  tales  intumescen- 
tiae  generantur,  v.  gr.  in  cerebro,  pulmonibus, 
mesenterio , hepate , liene  et  in  feminis  in  utero. 

Praeterea  apud  infantes  scrophulosos  et  i m pe- 
tigines diversae  formae  in  lucem  adparent;  ejus- 
modi subjecta  cutem  habent  semper  spurcam ; la- 
borant frequenter  tinea  capitis,  praesertim  aclio- 
ribus  ; Crusta  lactea  ; ulceribus , quae  ubicunque 
cutem  deturpant;  vario  ambitu,  marginibus  inae- 
qualibus duris,  lardaceis,  ulceribus  syphiliticis  aequi- 
parandis ; — Apud  puellas  nec  non  viros  scrophu- 
losos, in  facie  collo,  manibus,  pectore  et  abdomine 
chloa  s m a ta  (Scbetfledfen)  scrophulosa  occurrunt ; 
— sub  finita  evolutione  corporis  evolvuntur  in  facie 
praecipue  super  nasum  gutta  rosacea  scro- 
phulosa (ber  fcrop^ulofc  ^upfci*au§fcf)fa3) ; acne 
scrophulosa  (bic  fcropf)ul6fe  §inne). 

O»  uli  quoque,  scrophulosae  labis  particibes 
fiimt,  atque  praecipua  hujus  morbi  symptomata 
praebent.  Huc  pertinent:  Inflammationes  diversa- 
rum oculum  constituentium  partium  cum  earum  se- 
cundariis morbis  uti  Blepharoadcnitis ; Blepharitis 

cum  crusta  lactea,  chordeolum,  chalaziura  exter- 
imiuj  Pachyblepliarosis;  Tumores  cystici;  ulcera 
et  horum  effectus , uti  Alopecia  superciliaris , Ma- 
(larosis  ciliaris,  Trichiasis,  distichiasis.  — Prosphy- 
menitides  (nomine  hybrido  conjunctivitides);  Lip“ 
pitudo^Blepharoblennorrhoea,  Ophthalmohlennorr- 
lioea.  Trachoma,  Chordeolum,  Chalazium  inter- 
num ; Erysipelas ; Carunculae ; Papulae.  — Da- 
cryoadenitis; Lithiasis  ' glandulae  lacrymalis;  Epi- 
phora; exulceratio  punctorum  lacrymalium , sacci, 
et  canalis  lacrymalis ; dacryocystitis  ; — Inflamma- 
tio paniculi  adiposi  superficialis  ; (Inflammatio  ex- 
terna orbitae  Benedicti)  Inflammatio  paniculi  adi- 
posi profundi ; Inflammationes  orbitae  totales : Li- 
poma  orbitae,  tumores  ossei  orbitae,  exostoses,  ca- 
ries; — Opthalmitis,  Keratitis,  Amaurosis;  Catar- 
racta lactea , Cornea  conica  pellucida.  Cornea  co- 
nica opaca,  et  tandem  Staphyloma  corneae  globo- 
sum; omnibus  originis  scrophulosae,  quorum  exac- 
tam descriptionem  inveniet  lector  in  opere  cla- 
rissimi Prof.  Rosas  (i^anbbud^  bci*  unb 

^jract.  2Cugenf)cUfuttbc  ii.  S3b.  SSien  i85o). 

Aurium  Inflammationes  et  Aurifluxusuti : Otitis 
externa  et  interna  ; Otorrhoea  externa  et  interna ; ca- 
ries o:sium  auditus  scrophulosa ; — Parotis  quoque 
tumescit,  quae  neglecta  ad  insignem  magnitudinem 
evehitur,  inde  Parotidoncus  scrophulosus. 

Nec  membrana  Schneideriana  immunis  manet, 
sed  ed  haec  participat  diathesim  scrophulosam , 
facile  inflammatur,  ex  qua  inflammatione,  fluxus 

materiae  acris,  alas  nasi  et  labium  oris  superius  ar- 
rodens, inde  Khinor rhoea  scrophulosa, 
quae  neglecta  ipsa  nasi  ossa  adgreditur. 

Inturnescentiae  glandulae  Thyreoideae  (stru- 
m a)  atque  vicinarum  glandularum,  in  gratiam  dia- 
theseos  scrophulosae  observatur,  quae  tamen  et  ab 
aliis  causis,  uti  refrigerio,  nisu  intentiori  sub  ad- 
scensu  montium,  cantu,  inflatione  tubarum,  nixu 
ad  partum  oritur,  atque  in  vallibus  montium  ende- 
mice occurrit. 

In  feminis  scropbulosis  sub  evolutione  ver- 
santibus, vel  post  primum  partum  non  raro  scirrhus 
mammae  generatur,  qui  ab  initio  magnitudinis  pisi, 
mobilis  est,  sub  tactu  plus  minus  dolens,  sensim 
sensimque  increscit,  et  sub  influxibus  nocentibus, 
vel  sub  neglecta  aut  perversa  tractatione , in  can- 
crum abit. 

Inflammationes  membranarum  mucosarum  os 
obvestientium , praesertim  tonsillarum  non  infre- 
quentes apud  individua  scrophulosa  sunt.  Et  si  haec 
antiaditis  scrophulosa  ab  initio  reglecta,  aut, 
nullo  diatheseos  scrophulosae  respectu  habito,  tan- 
quam  simplex  catarrhus  tractata  fuerit,  in  talem 
molem  increscit,  ut  pharyngem  penitus  occludens, 
dysphagiam,  dyspnoeam  , ipsamque  suffocationem 
provocet. 

Inflammationes  glandularum  tracheae,  bron- 
chiorum , nec  non  pulmonum  j inde  tracheitis, 
bronchitis,  pneumonitis  scrophulosa  florida  aut  tu- 
berculosa non  raro,  minima  causa  data,  evolvuntur. 

lente  atque  dolose  decurrunt,  et  nonnisi  sub  re- 

• • 

gimine  strenuo  in  eorum  perfecta  evolutione  deti- 
neri possunt. 

Inflammationes  glandularum  Mesenterii  dolosae 
fere  semper  individua  scropliulosa  adfligunt,  quae 
sub  decursu  inflammationis  lentae  repetitae,  infar- 
ciuntur, intumescunt,  pedetentimque  ita  indures- 
cunt, ut  transitus  et  elaboratio  humoris  nutritii  impos- 
sibilis reddatur,  atque  Atrophia  Mesenterica 
generatur,  cujus  pessimi  mali  diagnosis  ab  explo- 
ratione abdominis  nunquam  praetermittenda,  quod 
semper  magnum,  tumidum,  durum,  tumores  cir- 
cumscriptos manui  exploranti  offerens,  atque  a func- 
tionibus, digestione  assimilatione  nutritione  excre- 
lione  laesis  desumitur;  unde  extremitates  ejusmodi 
individuorum  emaciatae,  in  cute  sic  dictae  Come- 
dones observantur,  qui  nihil  aliud  sunt,  nisi  ma- 
teries sebacea  in  glandulis  sebaceis  contenta  et  tantae 
incrassationis,  ut  per  poros  cutis^  sub  figura  albi 
cylindri  cum  apice  nigro  promineant,  et  vulgo  qua 
causa  morbi  habentur,  potius  hujus  effectum  si- 
stunt; — Si  vero  glandulae  Mesenterii  sub  lenta 
inflammatione  suppurantur.  Phthisis  mesente- 
rica oritur.  — Atrophiam  mesentericam,  turbae 
functionum  hepatis,  lienis,  pancreatis,  infarctus,  in- 
durationes  horum  organorum  saepe  concomitantur, 
aut  insequuntur,  inde  Tabes  abdominalis 
generatur* 

Apud  foeminas  scrophulosas  ante  vel  post  pu- 
bertatem , materies  mucosa  albescens , quantitatis 

sat  magnae  e vagina  secernitur,  inde  Elytror- 
rliea  s c ro  p h ul  o s a. 

Post  inflammationem  matricis  ejusmodi  subjec- 
torum reiteratam,  et  substantia  hujus  organi  intu- 
mescit, ataxiis  catameniorum , doloribus  continuis 
vel  remittentibus  stipata,  quae  metremphraxim 
scrophulosam  constituunt,  quae  neglecta,  atque 
perverse  tractata  facile  in  scirrhum  et  tandem  in 
cancrum  terminatur. 

Etiam  Hydropes  in  scrophulosis  individuis  fa- 
cile generantur,  nec  mirum  j nam  si  functiones  or- 
ganorum laeduntur,  secretio  et  absorbtio  turbari 
debent.  Leucophlegmatiae,  oedemata  extremitatum, 
frequentiora  mala  sunt,  sed  et  Ascites,  Anasarca 
non  raraj  imo  Hydrocephalus  infantum  tam  acutus 
quam  chronicus  cel.  Hufel.  opinante,  scrophulosae 
originis  est. 

Diathesis  scrophulosa  non  infrequenter  in  sy- 
stema ossium  ruit,  exinde  ille  morbus  oritur,  qui 
Rhachitis,  spina  bifida,  engUfci^c  ^ranff)ciL 
gUeber,  3wcitt)ud)§  vocatur,  qui  in  prima  infantia 
inter  annum  primum  et  secundum  manifestari  solet. 
Hunc  vero  nihil  aliud  esse,  quam  modificationem 
scrophuloseos,  ex  eo  elucet,  quod  haec  ex  iisdem 
causis  originem  sumat,  ex  quibus  scrophulae  ge- 
nerantur, quod  haec  ex  jam  praeexistente  scrophu- 
losi  evolvatur,  altera  in  alteram  transeat,  et  quod 
notabile  dignum  est , quod  Rhachitide  jam  effbr- 
mata,  scrophulae  rarius  observentur.  Symptomata 
vero  Rhachiditis  diagnostica  sunt ; Intumescentia 

apophyseum,  praesertim  articulorum  manus  et  pe- 
dis^ inde  itus  et  status  difficilis,  incurvationes  os- 
sium cylindricorum  praecipue  tibiae,  sterni,  co- 
starum, spinae  dorsalis,  quae  vel  antrorsum  cur- 
vatur (Lordosis,  Repanditas),  vel  postrorsum  (Ky- 
phosis), vel  ad  latus  (Scoliosis).  Caput  magnum ; 
status  pituitosus  pulmonum,  asthma,  acidum  in 
primis  viis  nec  non  evolutio  functionum  mentalium 
praecox,  ad  essentialia  phaenomena  referuntur. 

Sub  decursu  Scrophuloseos  ossium.  Intumes- 
centia ambitus  unius  ossis  aut  plurium  indolens  cir- 
cumscripta, frequenter  a tertio  ad  decimum  usque 
annum,  rarius  in  aetate  pubertatis  observatur,  qui 
tophus  scrophulosus  (fcro^jl^ulofe  .^nocf)cnan5 

f(^tt)ettung)  nominatur,  atque  in  omnibus  ossibus  non 

% 

raro  et  in  maxilla  inferiori  occurrit,  qui  pro  diversitate 
sedis,  diversas  molestias,  uti  amorphiam,  dyskine- 
siam efficit,  pedetentim  increscit,  et  saepe  absque 
damno  ad  tumulum  usque  perstat;  subinde  pro- 
dromus spinae  ventosae.  Tophi  vero  scrophulosi, 
ab  arthriticis  aut  syphiliticis  sunt  distinguendi,  et 
quidem  eo,  quod  illi  in  medio,  solummodo  ossium 
cylindricorum  in  conspectum  veniunt,  nocteque 
dolores  profundos  effiiciunt,  dum  hi  ad  extrema 
ossium  in  lucem  prodeunt. 

Et  caries  scrophulosa  (Paedarthrocace,  ca- 
ries peripherica), quam  inflammatio  periostei  externi, 
deinde  suppuratio  sub  decursu  scrophuloseos  os- 
sium praecedit,  frequenter  in  ossibus  digitorum, 
manuum,  pedum,  metacarpo,  metatarso,  ossibus 

faciei,  ossium  processi}3iis,  rarius  in  vertebris  oc- 
currit. 

Spina  ventosa  (caries  profunda  centralis,  bcr 
2Binbboi*n),  vero  generatur,  si  post  inflammationem 
periostei  interni , intumescentia  dolentissima  orta 
fuerit. 

Ossteos  a reorna  scrophulosum  (fcroipfjlts 
tofe  ^nod)enfleifd)gefcf)tt)ufp)  non  infrequenter  oritur, 
si  per  inflammationem  leniam,  ambitus  ossis  cujusli- 
bet  ita  augetur,  ut  istud  cum  partibus  adjacentibus 
sub  doloribus  lancinantibus,  pungentibus,  intolerabi- 
libusque  in  massam  aequabiliter  caseosam  plus  minus 
solidam  convertatur. 

In  articulis  quoque  diversa  mala  sub  decursu  scro- 
pbuloseos  generantur.  Sic  oritur  Ar  t b r o c a c e,  ar- 
tlirocacia  scrophulosa  (bie  fcrop^ulofe  ftep* 
tuilfige  SSerrenifung)  si  in  articulationibus  periosteum 
extremorum  ossium  inflammatur,  atque  perfecta  vel 
imperfecta  articuli  destructio  sequitur.  Hoc  malum  in 
omni  articulo  evolvitur,  frequentissime  vero  et  ma- 
gis apud  scrophulosas  puellas  in  articulo  Coxae  (Co- 
xa rthroca  ce,  artlirocace  ischiadica)  fere  semper 
in  aetate  puerili,  et  apud  talia  individua,  qua,  for- 
tuito casu,  influxibus  traumaticis  subjecta  fuerunt; 
inde  decurtationem  pedis,  claudicationem  et  alios 
malos  effectus,  secundario  modo,  exoriri  facile  in- 
telligitur. 

Praeterea  apud  scrophulosa  individua  et  verte- 
brae per  diminutioneni  earum  ambitus  ita  a se  in- 
vicem amoventur,  ut  malum  illud  ponatur,  quod 

spondylarthrocacc  scrophulosa  appella- 
tur, et  quod  essenlialiter  a caeleris  spontaneis  luxatio- 
nibus eo  differt,  quod  nulla  caries,  suppuratio  rarissi- 
ma, sanatio  per  anchylosim  nonnunquam  observatur, 
et  quod  consuetim  in  primis  colli  vertebris  aut  lum- 
borum, rarissime  vero  in  illis  dorsi  animadvertitur. 

Ipsum  tandem  systema  nervosum  a scropbu- 
losi  adficitur,  inde  symptomata  symptomatum  ex- 
oriuntur j nam  cum  systema  lymphaticum  maximum 
in  systema  nervosum  influxum  habeat,  ipsi  nervi 
necessario  adfici  debent  5 hinc  vel  erethismus  vel 
stupor  peccat j exinde  convulsiones,  chorea  Sti 
Viti,  Hypochondria  , insultus  epileptici,  paraly- 
ses, etc. 

Gretinismus  autem  est  maximus  scrophuloseos 
gradus,  quem  illa  adlingere  potest,  quo  totus  or- 
ganismus ista  labe  ita  contaminatus  est,  ut  homo 
suam  imaginem  tantummodo  retinens,  ad  animal 
ordinis  inferioris  deprimatur. 

Substratum  morbi. 

Systema  lymphaticum  longe  lateque  per  totum 
corpus  dispersum  principalem  sedem  hujus  morbi 
largitur,  cujus  succinctam  anatomico-physiologicam 
descriptionem  praemittere  non  inutile  censeo. 

Systema  lymphaticum  constituunt  vasa  propria 
et  glandulae  inde  conformatae.’ V asa  haec,  lympha- 
tica, lactea,  absorbentia  vocata,  innumera 
sunt,  subtilissima,  diversi  luminis,  pellucida,  ex  dua- 
bus tunicis  constantia,  externa  altera  cellulosa,  tenaci. 

altera  interna  propria  tunica  dicta,  teneriori  laevi, 
quae  textus  cellulosi  ope  cum  membrana  extima 
connectitur,  multas  plicas  semilunares  efformans, 
valvulas  dictas,  quae  binae  sibi  oppositae,  suis  cavis 
ductnm  thoracicum  respiciunt,  et  talimodo  reditum 
lymphae  impediunt,  et  quae  ibi  reperiuntur,  ubi 
ramus  vasorum  lymphaticorum  in  truncum  termi- 
natur. Gaudent  vasis  sanguiferis,  nervis  autem  a 
nonnullis  denegantur.  In  superficialia  et  profunda 
divisa,  originem  ex  omnibus  superficiebus  membra- 
narum sumentia,  in  omnibus  cavis,  interstitiis  textus 
cellulosi  ossei  inveniuntur,  ut  igitur  in  omnibus 
organismi  partibus  dispersa,  maxima  ex  parte  in 
truncum  illurn  ductum  thoracicum,  confluant,  at- 
que immediate  in  vasa  sanguifera  abeant. 

Glandulae  lymphaticae  vero,  quas  vasa  lym- 
phatica , sanguifera  et  nervi,  textu  celluloso  con- 
juncta, constituunt,  innumerae  quoque  sunt,  co- 
piosae tamen  in  collo,  axillis,  inguinibus  et  in  Me- 
senterio cernuntur,  decursum  vasorum  lymphati- 
corum intercipientes ; in  cavo  tamen  orbitae,  anti- 
braebio,  pede,  nulla  hujusque  detegi  potuerunt. 
Quoad  formam  vel  rotundae  sunt,  vel  ellipticae,  co- 
lorem in  diversis  partibus  varium  habent  3 mesa- 
raicae  albicantem,  nigricantem  bronchiales,  plerum- 
que vero  rubicundae  sunt. 

Vasa  lymphatica  et  glandulae  non  solum  irri- 
tabilitate organica  pollent,  qua  absorbtio  et  lymphae 
promotio  absolvitur,  sed  et  sensibilitate,  qua  con-  ' 


16 


sensus  et  syniphatiae  inter  glandulas  conglobatas  et 
vasa  absorbentia  ponuntur. 

Functiones  hujus  systematis  in  Absorbtione 
et  Assimilatione  consistere,  nemini  ignotum  est. 
Attamen  hic  hene  notandum  venit,  officium  absorb- 
tionis  atque  primae  adsimilationis  non  tantummodo 
systemati  lymphatico  incumbere,  sed  et  venis  me- 
saraicis,  atque  illi  praecipuo  abdominis  visceri, 
hepati  scilicet,  quod  praecipuam  in  prima  adsimi- 
latione  symholam  confert, 

Absorbtio , ea  functio  vasorum  absorhentium 
est,  qua  substantiae  externae  ponderabiles  et  im- 
ponderabiles,  particulae  inquilinae  in  eorum  circulum 
adsumuntur,  materia  absorpta  in  lympham  conver- 
titur, et  haec  in  sanguinis  massam  promovetnr.  Haec 
functio  ubicunque  in  organismo  obtinet,  et  quidem 
primo  in  latissima  provincia  dermatis  et  externa  {a) 
superficie  pulmonum  vasis  absorbentibus  scatentibus, 
quibus  non  solummodo  illud  necessarium  vitae  pabu- 
lum aer,  cum  materiis,  quae  illi semper  immiscen- 
tur, sed  et  aliae  substantiae  tam  siccae  quam  flui- 
dae, quae  fortuito  casu  aut  ex  consilio  in  contactu 
cum  cute  veniunt,  absorbentur.  Secundo > in  toto 
tractu  intestinali,  in  quo  ab  ore  ad  alterum  finem 


(^(i)  Sub  exlerna  superficie  inlelligimus  illam  membranae  mu» 
cOsae  superficiem  , quae  libera  immediatam  communica" 
lionem  cum  mundo  externo  sustinet,  et  non  illam  amictus 
serosi  pleurae  obversam  ; lege  celeberrimi  P r o 1.  Franc. 
nobilis  ab  II  i 1 d e n b r a n d.  Institutiones  praclico-medicas 
Tom.  Tertium  Viennae  1822. 

usque,  innumera  vasorum  absorbentium  ostiola  pa- 
tent, quae,  quidquid  in  contactum  cum  illis  absorb- 
tioni  idoneum  venit,  in  se  recipiunt.  Deinde  in  ca- 
vis internis,  vasa  baec  bumorem  continuo  exhalan- 
tem absorbent,  qua  absorbtione,  accumulationes 
serosae  prohibentur.  Tandem  in  interstitiis  textus 
cellulosi.  Huc  refertur  absorbtio  in  omnibus  visce- 
ribus, organis  secernentibus , musculis,  etc,  cujus 
absorblionis  scopus  maximae  dignitatis  est,  nam  non 
solum  lympham  pro  nutritione  superfluam  denuo 
recipiunt,  subigunt,  et  in  circulum  sanguinis  ve- 
hunt, sed  et  materias  vi  vitali  destructas  nocivas 
ad  organa  secretoria  et  excretoria  deferrunt, 

Assimilatio  vero  est  ea  opera  vitae,  quae,  ma- 
teriam nutrientem  forinsecus  susceptam  ad  dignita- 
tem organicam,  qua  corpus  nutriendum  gaudet, 
paullatim  extollit,  (a). 

Materia  nutriens,  forinsecus  suscepta,  primam 
mutationem  jam  in  ore  sub  masticatione  experitur, 
atque  in  ventriculum  delata,  per  processum  digestio- 
nis in  cbymum  convertitur,  in  intestinis  autem,  in 
chylum,  succum  nimirum  blandum , lactescentem, 
coagulabilem,  transformatur»  Chylus  a vasis  lympha- 
ticis insestinorum  absorbtus  ad  ductum  thoracicum, 
et  jier  hunc  in  circulum  sanguinis  defertur.  Sed, 
antequam  in  circulum  perveniat,  mutationem  in  sy- 
stemate lymphatico  majorem  ac  in  primis  viis  expe. 
ritur,  quod  ex  innumeris  glandulis,  nervis,  atque 


(a)  Harlm.  Th.  morbi.  §.  i55. 

liiijus  systematis  propria  vi  vitali  facile  intelligitur. 
Quapropter  hoc  systema  ad  principalia  organa  Assi- 
milatoria  referri  meretur,  nam  hic  locorum  mate- 
riae forinsecus  susceptae  proprie  mutari  debent  at- 
que characterem  animalem  induere.  Ah  hocce  sy“ 
sternale  salus  non  solum  singulorum  organorum,  sed 
et  lotius  organismi  dependet.  In  gratiam  morbosi 
status  hujus  systematis  patitur  Sanguiflealio  ; exinde 
variae  sanguinis  dyserasiae,  patitur  Nutritio,  nam 
hoc  systema  recipiens  omne  id  quod  nos  nutrit, 
impertit  huic  primum  animalisalionis  gradum  j si 
autem  hujus  systematis  energia  vitalis  languet,  et 
fluidum  exsurget  ab  altioribus  dignitatis  organicae 
gradibus  nimis  remotum,  minus  plasticum , glutine 
crudo  abundans,  vel  et  particulis  a natura  animali 
alienis  impraegnatum;  exinde  varia  vitia  : Atrophia, 
vel  Hypertrophia  singularum  partium,  Adipositas, 
Polyhlennia;  Extravasationes  lymphaticae,  serosae, 
atque  variae  cahexiae  ortum  ducunt^ 

Ex  hac  descriptione  nunc  clare  elucet,  syste- 
matis lymphatici  influxum  in  omnes  functiones,  et 
dignitatem  ejus,  magni  momenti  esse,  atque  vitia 
ejus  in  omnem  oeconomiam  animalem  nunquam  non 
redundare. 

Causae  et  Nosogenia. 

Morbi  hujus  Aetiologiam  indagantes , ingentem 
causarum  cohortem  invenimus  scrofulogenesi  faven- 
tium, quae  in  causas  remotas  et  causam  proximam 
distinguuntur ; priores  in  proegumenas  et  procatarc- 

licas  dividi  solent.  Ad  Procgumenas  refertur  Dispo- 
sitio haereditaria.  Infantes  a parentibus  eodem  malo 
vexatis,  vel  Onania^  abusu  veneris  debilitatis,  aetate 
provectioribus,  decrepitis,  vel  Sypbilide  infectis, 
oriundi,  hac  labe  plerumque  adficiuntur»  Quando- 
que est  morbus  aequisitus^  Aetas  infantilis  et  sexus 
femineus  ad  causas  disponentes  quoque  referri  me- 
rentur* nam  infantes  laxi,  delicalulij  hinc  puellae 
magis  ac  pueri'  in  hunc  morbum  dispositae  sunt. 

Ad  procatarcticas  vero  pertinent  quae  morbum 
jam  dispositum  excitant  uti:  Deuegatio  uberum 
matris  a primis  jam  nativitatis  diebus,  quibus  pa- 
pillas artificiales  non  raro  spurcas,  aut  vitra  proh 
dolor!  substituunt,  quae,- loco  illius  salutaris,  nulli 
alii  rei  aequipurandi  pabuli,  lac  animal  tunc  frigi- 
dum, tunc  calidum,  diversae  indolis  cum  pharma- 
cis jam  mixtum,  in  se  includunt,  quo  miserorum  os, 
sine  respectu  eorum  desiderii,  obstruitur,  et  quod 
salutare  illud  in  primis  diebus  infantis  cum  matre 
intimum  commercium  attinet,  nullus  sermo  amplius 
potest  esse ; nam  [frequenter  a prima  die  jam  a matre 
separati,  et  in  locum  domus  remotum  neglectumque 
quasi  exterminati,  sui)  auspiciis  ancillarum  non  raro 
aeque  ac  matres  crudelium,  vitam  eorum  inter  cir- 
cumstantias adversas  fluctuantem  conservare  cogun- 
lur ; — ‘Victus  farinosus,  dyspeptus,  magnae  quan- 
titatis, variis  rebus  mixtus  j potus  vel  nimis  frigidus 
vel  nimis  calidus  j potulenta  vinosa  acidula,  aroma- 
tica, Thea,  coflfea  ete,,  quibus  rebus  parentes  in  prima 

nfaniia  tenellos,-  commodi  causa,  adsuefacere  co- 

nantur;  — Immodicus  usus  emeticorum,  purgan- 
tium,''digestivorum , quas  res,  primas  vias  debili- 
tare, lympham  crassiorem  reddere,  circulum  ejus 
praepedire,  occasionem  generationi  acidi,  muci 
vermium  largiri,  per  se  liquet;  — Versatio  in  aere 
impuro,  frigido,  humidoque;  in  cubilibus  parvis,  ob- 
scuris, radiis  solaribus  per  lotum  annum  imperviis ; 
— Exercitium  corporis  neglectum,  inde  ejusmodi 
pueri  pigri,  inertes*  — Immundities  culis,  lotio- 
nibus, balneis,  mutatione  vestimentorum  neglectis, 
quas  potentias  ad  scrophulogenesim  suam  symbolam 
non  parum  conferre  facile  patet ; nam  primo,  dum 
cutis  resorbere  cogitur  quod  excretum  est,  systema 
lymphaticum  materiis  corruptis  acribus  infarcitur, 
deinde  functio  cutis,  transpiratio,  resorbtio  retinen- 
tur, et  tandem  cutis  vitalis  energia  ex  toto  pessmn- 
datur.  — Illa  mala  consuetudo  infantes  in  altiori 
temperatura  servare,  in  stragulis  plumeis  sepelire, 
quemadmodum  e contrario,  ad  corpus  eorum  ro- 
borandum, in  balnea  frigida  immergere,  corpus  ve- 
stibus levibus  induere.  — Praecox  functionum  men- 
talium intentio ; — Incitatio  instinctus  sexualis , 
quem  praeter  alias  supramemoralas  potentias  ini- 
micas , et  nefanda  illa  consuetudo,  infantum  organa 
genitalia  titillare,  ut  obdormiant,  excitant,  atque 
ad  onaniam  quantocyus  praeparant.  — Educatio 
perversa,  nimis  severa,  timorem,  terrorem  in  ani- 
mum tenerum  movens,  talique  pacto  vim  vitalem 
enervans.  — Praeterea  potentiae  tales,  quae  vel  di- 
gestionem debilitant,  vel  systema  lymphaticum  im- 

mediate  adficiunt,  uti  febres  fiastricae,  intermit- 
tentes, tussis  convulsiva,  praesertim  vero  tales  fe- 
bres, quae  saepe  crisibus  imperfectis  aut  metastasi- 
bus terminantur,  uli  febres  exanthematicae:  vario- 
lae, morbilli,  scarlatina,  quibus  superatis,  scrophu- 
losis  statim  adparet.  — Medicamenta  tandem,  aut 
perverse,  aut  longiori  tempore  adhibita,  sicuti:  Cor- 
tex Chinae,  Opium,  Mercurius  etc. 

Causam  proximam  vero  in  mala  systematis  lym- 
phatici dispositione  latere,  celeberrimi  auctores  jam 
docuerunt  (flildenbrand,  Hufeland).  In  vasis  scilicet 
lymphaticis  talis  atonia  et  debilitas  delitescit,  ut 
lympham  nec  expedire  nec  diluere  valeat j inde 
lympha  nimis  crassa  inspissata,  et  ob  motum  prae- 
peditum , ad  vasa  minera  circulare  non  potest* 
Lympha  videtur  esse  copiosior  ac  in  statu  sanu, 
adest  sic  dicta  Plethora  lymphatica  et  peculiares 
hujus  lymphae  lentor  (Hildenhrand).  Ad  peculiarem 
agrimoniam  scrophulosam,  quam  nonnulli  auctorum 
(Hufeland)  assumunt,  recurrere,  non  est  necessarium, 
nam  ipsa  mala  conditio  lymphae  crassioris  ad  omnia 
illa  phaenomena  explicanda  sufficit*  Nec  syphilidis 
progeniem  esse  credimus,  nam  uti  supra  dictum 
est,  morhus  saepe  est  acquisitus.  Nonnulli  chemi- 
corum  putant  in  lympha  scrophulosorum , acidum 
phosphoricum  ahundare , quod  in  urinis  copiosius 
deprehenditur,  et  dum  hoc  acidum  terrae  calcariae 
jungitur,  diversa  concreta  exoriri,  inde  illas  muta- 
tiones explicare  volebant.  Alii  tandem  causam  in 
concretione  lymphae  cum  vasis  lymphaticis  residere 

putabant,  unde  omnis  diameter  expletur,  cui  in- 
jectio glandularum  scrophulosarum  penitus  renititur* 

Te^niinationes. 

In  sanitatem  potest  terminare,  si  morbus  non 
jnveteratus  est,  intensionis  minoris j nulla  vitia  or- 
ganica*, nulli  infarctus  aut  indurationes  vel  sulFu- 
rationes  in  diversis  organis  adsunt,  sub  regimine 
diaetetico  et  therapia  bene  adhibitis^ 

Frequentius  in  alios  morbos  terminatur.  Ex- 
ternae scrophulae  inflammatae  in  bonam  suppuratio- 
nem nunquam  abeunt;  semper  adest  sanies  icho- 
rosa ; exinde  ulcera,  praesertim  in  collo  interiore 
et  posteriore  pessimae  indolis,  sordidissima,  cica- 
trices foetidissimas  relinquentes.  Ex  eadem  ratione 
Ophthalmiae  pertinacissimae  , lippitudo  chronica 
oculorum.  In  aliis  casihus  ulcera  recusant  in  cica- 
tricem abire,  sed  illa  sanies  partes  arrodit  vel  in- 
flammat, inducit  indurationes  et  callositates,  quae 
si  non  excindantur,  per  totam  vitam  permanent. 

Scrophulae  internae  v.  g,  pulmonum,  in  phthi- 
sim  lentam  tuberculosam,  ulcerosam;  Scrophulae 
Mesenterii  in  labem  leniam  abeunt. 

Similis  suppuratio  iu  ossibus  et  carlilaginibus 
contingit,  caries  in  phalangibus,  ossibus  spongio- 
sis carpi  et  tarsi  pertinacissima.  In  ossibus  cylindricis 
suppurationes  limites  nonnunqiiam  ponunt,  et  fit 
exfoliatio  ejusdem  quod  suppuratum  fuit  spontanea, 
viribus  naturae;  et  si  sub  hac  exfolliatione  habitus 
jam  emendari  incipit,  regeneratio  ossium  exorrilur, 

ita  ut  pristinum  officium  ossis  cylindrici  restituatur. 
Si  autem  Galiexia  intensior  est  non  facile  fit  felix 
ossium  regeneratio,  et  sic  aegri  plerumque  ex  phthisi 
cariosa  tabidi  pereunt  j semper  tamen  metuendum 
est,  ne  morbus  chronicus  remaneat.  Pessimae  autem 
devastationes  in  articulationibus  contingunt  , uti 
Anchylosis,  Hydarthrus  etc^ 

In  mortem  externae  scrophulae  abeunt , si 
tamdiu  in  glandulis  consistunt,  ut  negotium  nutri- 
tionis  ita  turbetur,  ut  tabes  inde  sequatur 5 inter- 
nae vero,  si  ex  cahexia  vehementi  functiones  ita  laq- 
dantur,  ut  nutritio  amplius  peragi  non  possit,  tunc 
aegri  tabidi,  alii  per  hydropem  pereunt.  Si  Scro- 
pbula  in  pulmone  haeret,  ex  Phthisi  pereunt,  igi- 
tur semper  ex  deflectu  mutritionis. 

Cadavera  Scrophulosi  defunctorum  totum  cor- 
pus emaciatum  ostendunt,  et  scrophulas  in  diversis 
partibus  praecipue  in  Mesenterio  numerosissimas. 
Hae  sunt  durae,  externe,  cute  solida  fere  cartilagi- 
nosa obductae,  materiam  caseosam  aut  caleaream 
saepe  includentes,  sed  non  semper  penitus  obstruc- 
tae, nam  injectum  Mercuriam  transire  sinunt.  In 
aliis  casibus  pro  parte  sunt  exulceratae  atque  de- 
structae' frequenter  Pulmones  tuberculis  obsessi 
inveniuntur.  Hepar  vero  et  Pancreas  tumidum  aut 
induratum  ; adipem  omenti  prorsus  consumtum, 
tractum  intestinalem  muco  ct  vermibus  oppletum. 
Ne  eros  copia  exhibet. 

^ Prognosis. 

Pro  diversitate  subjecti  aegrotantis,  gradus 
morbi,  organi  adfecti , causarum,  complicationis 
etc.  diversa  quoque  erit  prognosis.  Verum  quidem 
est,  bunc  morbum  non  esse  periculosum,  per  mul-v 
tos  annos  absque  conspieuo  corporis  detrimento 
posse  perdurare,  frequenter  autem  per  morbos  se- 
cundarios, qui  illuni  excipiunt,  perniciosum  et  lae- 
tbalem  evadere  novimus»  Quo  profundius  dispositio 
baereditaria  in  organismo  radicem  suam  fixit,  quo 
magis  habitus  scropbulosus  evolutus  est,  eo  perti- 
nacior morbus.  Ex  altera  parte,  quo  meliores  ratio- 
nes externae,  domesticae,  eo  laetior  prognosis.  Et 
gradus  morbi  non  parum  prognosim  determinatj 
longe  facilior  sanatio  potest  expectari,  si  morbus  in 
primo  gradu  versatur,  absque  secundariis  morbosis 
symptomatibus j si  scrophulae  ad  collum,  inguina 
restrictae,  non  sunt  tam  timendae,  quam  si  partes 
lymphaticas  praestantiores,  uti  Mesenterium  adgres- 
sae  fuerint,  et  si  glandulae  numerosae  immobiles, 
durae,  scirrhosae  et  coloris  caerulescentis  sint.  Apud 
foeminas,  scrophulas  acquisitas,  in  aetate  infantili 
ortas,  saepe  in  periodo  pubertatis  evanescere  no- 
vimus ; catamoeniorum  ingressus  hic  praecipuum 
momentum  est.  Scimus  autem  easdem  in  annis  in- 
fantilibus scrophulosi  gradus  altioris  vexatas,  in 
annis  climactericis,  indurationibus,  scirrho  mamma- 
rum pati.  Tandem  si  diagnosis  morbi  ab  initio  bene 

stabilita,  ct  huic  correspondens  Therapia  adplicata 
fuerit,  multum  ad  laetam  prognpsim  confert. 

Therapia. 

Ut  morbo  scrophuloso  rationalis  opponi  pos- 
sit medendi  Methodus  , omnium  primo  ad  noso- 
geniam,  morbi  substratum,  nec  non  ad  praevalen- 
tem conditionem  pathologicam  adtendendum.  Qua- 
tenus scrophulosis  ex  una  parte  debilitatem  syste- 
matis lymphatici  plus  minus  intensam,  vel  veram 
atoniam,  ex  altera  parte  lymphae  plethoram  et  pe- 
culiarem ejus  coagulabilitatem  supponit,  catenus 
remediis  roborantibus  atque  solventibus  , gradui 
morbi  rite  adcommodatis,  oppugnari  debebit,  quae 
eodem  tempore,  quo  energiae  systematis  lymphati- 
ci languidae  tonum  necessarium  largiuntur,  simul 
lymphae  copiam  praeternaluralem  minuere,  ejus- 
que  indolem  corrigere  adniluntur.  Sed  omnia  haec 
votis  Medici  non  respondebunt,  si  causarum  mor- 
bum disponentium  aut  excitantium  nullus  respec- 
tus habitus  fuerit,  effectibus  morbi  secundariis 
quoque  non  praetervisis.  Inde  sequentes  indicratio- 
nes  sponte  fluunt.  Ut  primo  compages  systematis 
lymphatici  laxa,  debilis  roboretur,  ad  normalem 
vitalem  energiam  reducatur.  Secundo,  ut  illa  ple- 
ihora  lymphatica  minuatur,  lympha  spissa  solva- 
tur, in  circulum  promoveatur,  ut  tali  modo  nor' 
malis  inter  systema  lymphaticum  ct  lympham  in 
eodem  contentam  ratio  restituatur.  Tertio , ut 
causae  praedisponentes , quousque  licet,  extin- 

guantur,  causae  autem  excitantes  arceantur.  Et 
quarto  tandem,  ut  effectus  morbi  secundarii,  me- 
dicamentorum usum  impedientes,  vcl  enervantes, 
ex  medio  tollantur. 

Paginam  primae  et  secundae  indicationis  me- 
dicamina solventia  et  roborantia  absolvunt,  sed  a 
principio  talia  propinanda  sunt,  quae  non  solum 
tonum  systematis  lymphatici  restituunt,  sed  et  om- 
nia collatoria  aperiunt,  stases  resolvunt,  circulum 
languentem  expediunt,  et  digestioni  simul  prospi- 
ciunt. Huc  spectant  Cichoreum,  Taraxacum  , Fu- 
maria, Trifolium  fibrinum.  Marrubium  vulgare.  Car- 
duus Benedictus,  Rhabarbarina , imo  Aloelica,  et 
si  nulla  febris  adest,  illis  possunt  alia  potentiora  con- 
cutientia  jnngi,  uti  : Cicuta,  Aconitum,  Lactuca  vi- 
rosi, Digitalis  , purpurea  et  Stipites  Dulcamarae* 
Etiam  Assa  foetida,  Belladonna,  Opium,  Hyoscya- 
mus tentata  fuerunt.  Opium  tamen,  quoniam  al- 
vum claudit,  quae  semper  aperta  esse  debet,  nun- 
quam est  exhiliendum  , nisi  lateralis  indicatio  illius 
usnm  exposceret.  Peculiarius  laudatus  fuit  cortex 
Nucis  juglandis  viridis  ol  glandes  Quercinae.  Prior 
Mon  multum  adstringit,  et  potius  quid  sulidulcis  ha- 
bet, sed  glandes  (Quercinae  in  pueris,  ubi  glandu- 
lae Mesenterii  sunt  obstructae,  praeferuntur,  quem- 
admodum in  Phthisicis  potus  ex  his  glandibus  lau- 
datur; praeterea  cortex  Salicis,  quin  imo  cortex 
Peruvianus,  qui  tamen  ab  initio  in  infuso  frigido 
dein  calido  et  tandem jn  decocto  exhibetur;  sic 
cii  mi  suifas  cbininae,  praecipue  in  febribus  scropliu- 


27 

losorum  liecticis  laudatur,  qui  ab  infantibus  bene 
fertur.  Sed  haec  cura  principio  adslringente  tumo- 
res adhuc  clauduntur,  sola  non  adhibenda,  sed 
talibus  medicaminibus  jungenda,  quae  attenuando 
tumorum  stases  solvunt. 

Ad  venena  acria  pertinet  ab  Anglis  proposita 
ct  ab  Hufeland  laudata  Terra  ponderosa  salita;  hu- 
jus autem  doses  ab  initio  mitiores  debent  esse,  a 
quarta  grani  parte  incipiendo  bis  aut  ter  de  die  ad 
majores  paullatim  adseendendo  j cum  hac  j Terra 
cauti  esse  debemus , alias.  Colica , inflammatio,  et 
pessima  symptomata  nervosa  accedunt»  Idem  prae- 
stat et  Murias  calcis,  qui  ab  aliis  mitior  habetur.  — 
Tutiora  remedia  quae  stases  resolvunt,  et  collato- 
ria  aperiunt  sunt,  praeparata  Antimonialia,  sulfur 
auratum  Antimonii  Calomelano  nuotum,  kermes 
minerale,  vel Antimonium  crudum’,  vel  Tincturae. 
Recentius  sapones  Antimoniales 'cum  oleis  Aethe- 
reis  laudarunt.  Etiam  Mercurialia  maximas  laudes 
merentur,  cum  nullum  remedium  adeo  potenter 
in  glandulas  lymphaticas  agat.  Sunt  qui  Caiomel 
interne  praeferunt;  externe  vero  inunctiones  cum 
unguento  Neapolitano.  Usus  autem  Antimonialium 
potest  longius  protrahi,  et  eorum  dosim  possumus 
augere,  sed  Mercurius  vel  Ptyalismum  abdominis 
efficit.  Pancreas  ita  emulget,  ut  Diarrhoea  exori- 
tur, vel  oris  ptyalismum  producit,  vel  utrumque. 
Alii  et  alia  metalla  laudarunt,  uti  Ferrum , quod 
roborat  et  non  solum  antiscrophulosum,  sed  simul- 
que  anthelminthicurn  est,  praesertim  Flores  salis 

ammoniaci  marliales,  qui  et  rohorantem  Martis  vir- 
tutem, et  solventem  Ammoniaci  habent.  Ab  aliis 
et  Aurum  laudatum  fuit,  praesertim  Murias  Auri 
simplex;  caute  autem  adhibendus,  ad  decimam 
sextam  grani  partem  cum  saccharo  pro  dosi  semel 
de  die,  quod,  si  febris  adest,  aut  scrophulae  in 
pulmonibus  haerent,  remedium  periculi  plenum* 
Nonnulli  Decocta  lignorum  uli  Guajaci , Juniperi; 
stipitum  Dulcamarae ; alii  et  blandiora  uti  Sassa- 
parillae,  Bardanae  cum  Liquiritia.  Haec  autem 
perlinent  ad  coadjuvantia.  Alii  stimulantia  et  dif- 
fusibilia  adhibent  , quae  nonunquam  bona  sunt, 
augent  quidem  secretiones,  sed  illas  non  emen- 
dant, Si  quae  sunt  adhuc,  habentur  in  Gummife- 
lulaceis.  Peculiares  laudes  autem  semper  habuit 
Assa  foetida,  praecipue  ubi  caries  adest,  sed  qua  re- 
medium nauseosissimum  infantes  respuunt.  Quam- 
maximas  autem  laudes  Balnea  merentur,  quae  sem- 
per bene  faciunt,  et  pro  diversitate  subjecti  et  gra- 
dus morbi  diversimodo  adbibenda,  frigida,  tepi- 
da, calida;  simplicia,  marina,  salita;  cum  rebus 
variis  mixta,  uti  sapone,  lacte,  Maltho,  herba  Ci- 
cutae, cortice  Cbinae,  Ferro,  aqua  Calcis,  Sullure, 
herbis  aromaticis  hinc  inde  nupta,  uti  Chamomilla, 
Mentha  crispa.  Salvia,  Calamo  aromatico  etc;  por- 
ro Aquae  soteriae,  Thermae  sulfureae,  Thermae 
Aquisgranenses , Thermae  Nenndorfenses,  Ther- 
mae Toplicenses,  Wisbadenses , nec  non  Balnea 
arenae  ab  Hufeland  contra  Rbacbitidem  proposita. 

Empirica  remedia  fere  nullius  valoris  sunt. 

uti  Spongia  usta,  cujus  effectus  salutares  contra 
Strumam  multum  laudantur  j lodina , cujus  vis 
in  corpus  animale  magna,  et  medici  j)rudcntes 
lioc  remedium  non  adhibent,  nisi  morbi  et  aegri, 
quem  tractant,  rationibus  omnibus  bene  perpen- 
sis, dicit  immortalis  Hartmann;  (rt)  et  in 
alio  loco,  scropbulae  torpidae  et  quos,  ferunt, 
fructus  infausti,  suam  a Jodo  medelam  hinc  inde 
expectant.  Alii  terras  calcarias,  aquam  calcis,  etiam 
herbam  Farfarae  et  hujus  succum  j alii  Rutam,  qua 
specificum  laudant. 

Attamen  omnia  haec  medicamina  nihil  prae- 
stabunt , nisi  et  illae  prophases  multifariae  , quae 
morbum  vel  fovent,  vel  excitant,  aut  Therapiae  usum 
salutarem  imj^ediunt,  quousque  licet,  antea  ener- 
ventur, vel  amoveantur.  Quare,  si  acidum  primarum 
viarum,  mucus,  saburra,  vermes  infantes  vexant, 
absorbentibus,  uti  Magnesia,  quae  bene  a pueris 
fertur,  aut  Pulvere  lapidum  caucrorum.  Concharum 
praeparatarum  ^ alcalibus  bxis,  quae  et  mucum  in  pri- 
mis viis  haerentem  resolvunt,  atque  lymphatico 
systemati  et  organis  secretionis  stimulum  addendo, 
resorbtionem  in  tractu  intestinali,  renibus,  pulmo- 
nibus expediunt  , simulque  qualitatem  lymphae 
corrigunt;  alcalibus  volatilibus,  quae  eodem  quidem 
modo  uti  /fixa  agunt,  sed  cum  renisum  systematis 
sanguiferi  et  nervosi  magis  sollicitant,  in  statu  fe- 
brili aut  colliquativo  evitanda.  — Si  saburra  adesset, 


(a)  Harlm.  Pharmac,  Hynamica.  §.  365.  edil-  allera.  Vind.  »829. 

evacnantia,  et  quidem  si  in  ventriculo,  emetica,  sed 
caute  adhibenda,  ne  scrophulae  simplices  inflam- 
matae reddantur,  et  inde  suppuratio  inducatur j si 
vero' in  intestinis  saburra  bospilat,  pur<^anlia,  sed 
calefacientia,  uti  Folia-  Sennae,  Rhabarbarina  elc. 
S-alina,  cum  nimis  rePaxant,  nocent-  si  vermes  in 
intestinis  nidulantur,  anlhelminlbicis  opponendi.  — 
Si  glandulae  mesaraicae  obstructae  essent,  praeter 
solventia  supra  enumerata,  abdoniiui  inungi  possunt 
linimentum'  volatile  cum  unguento  Mercuriali;  un- 
guentum Digitalis  purpureae  cum  Pctroleo,  quae, 
et  si  in  aliis  partibus  glandulae  obstructae  occurrunt 
quoque  adhiberi  possunt  * interquae,  et  F el  Tauri  tam 
recens  quam  inspissatum;  squilla  in  unguento  aut 
cum  aceto  pro' cataplasmate  ab  Hufel.-  admodum  lau- 
dantur. Infl-ammatio  vero' glandularum  externa,  ex- 
poscit emollientia,  discutientia,  suppuratio  semper 
vitanda;  praematura  incisio,  aut  penitus  neglecta, 
in  glandulis  suppuratis  aeque  damnosa.  — Si  crusta 
lactea  vel  Aebores  adessent,  praeter  remedia  anti- 
scrophulosa  interna,  lopica  quoque  in  usum  tra- 
henda, uti  lotiones  eum  aqua  saponala  tepida; 
inunctiones  cum  unguento  ex  oleo  olivarum  et  cre- 
more lactis  recenter  paratis,  facto,  ete,  — Oph- 
thalmiae ; Aurilluxus  ;J  symptomata  Pbthiseos  et 
tabes  suis  regulis  erunt  tractanda. — Si  convulsiones, 
insultus  Epileptici,  Chorea  sti  Viti,  paralyses  effec- 
tivo modo  exorirentur,,  nervina  sunt  propinanda,  etc. 
etc.  quoe  omnia  tertiae  Indicationi  satisfacient,  si 
simul  et  Therapia  radicalis  non  negligerelur , quae 

hasim  constituit,  et  saepe  sola  adhibita  symptoma- 
ticam superfluam  reddit. 

Regimen  diaeteticum. 

Fere  in  nullo,  diaeta  est  perquam  necessaria 
atque  summi  momenti,  ac  in  morbo  scropbuloso? 
praesertim  sub  hujus  exordio,  quo  nonnunquam 
limites  ponere  licet.  Momenta  ad  quae  quam  ma- 
xime respiciendum  est,  sunt:  Domicilia,  in  quibus 
maximam  vitae  partem  infantes  peragunt;  hinc  cu- 
bilia sint  pura , sicca,  hy eme  non  admodum  cale- 
facta, radiis  solis  pervia,  in  quibus  aer  quotidie 
renovandus.  — Victus  esto  cupeptus,  magis  car- 
nosus, moderatae  quantitatis ; panis  vero,  radices 
solani  tuberosi , lacticinia , cibi  farinosi,  pingues, 
acres,  uti  caseus,  pisces  saliti  etc.  quemadmodum 
potulenta,  stimulantia,  aromatica,  uti  potus  cre- 
mati, Tbea,  Coflea  etc.,  cane  pejus  et  angue  vitan- 
da.— Summa  cutis  mundities  suadenda;  bine  stra- 
gula,  vestes  saepe  saepius  mutanda ; lotiones  cum 
aqua  simplici,  sapone/  aut  panxillo  vini  mixta  fere 
quotidie,  balnea  vero  tepidula,  simplicia  aut  variis 
rebus  gradui  morbi  adeommodatis  praeparata, 
saepe  instituenda,  vix  unquam  negligenda.  — Mo- 
tus corporis  quotidie  vel  domi  vel  in  aere  libero 
exercendus.  — Tandem  et  certa  inter  vigilias  et 
somnum  ratio  quoque  observanda. 

Theses  defendendae- 

I.  Suspiria  in  morbis  praecordiornm  signum  praebent  dia- 
gno  slicum  magni  momenti. 

II.  Bruma  pulmonibus  imperat,  hepati  aestas. 

III.  Epidemiae  anniversariae  a diathesi  hominum  quater  in 
anno  mutata  dependent. 

IV.  Periodicitas  in  morbis  nonnisi  ex  harmonico  motaum 
organicorum  cum  oscillationibus  cosmicis  concentu  erui 
potest. 

V*  Quivis  homo  dormiens  somniatur. 

VI.  Medici  plus  interdum  quiete,  quam  agendo  pro/Joiunli 

Livius. 

VII.  Vix  unquam  pari  tempore  plures  contagionum  species 
in  uno  eodemque  organismo  occurrunt. 

VIII,  In  Inflammationibus  viscerum  abdominalium  adplicalio 
hirudinum  super  abdomen  potius  nocet,  quam  juvat. 

IX.  Scarificatio  quandoque  hirudinibus  praeferenda. 

X.  Si  scorbuto  febris  accedit,  pessimum. 

XI.  Cholera  est  morbus  mere  Epidemicus. 

XII.  Natura  Medicatrix  est  quae  morbos  sanat , nibiloniinus 
Medicus  non  superfluus,  quin  imo  necessarius. 

XIII.  Medicus  Philosophus , optimus  Naturae  Minister. 

